2021. gada 8. jūnijā Rīkojums Nr. 402

Rīgā (prot. Nr. 46 23. §)

**Par valsts nekustamā īpašuma "Saulrītu mežs" Straupes pagastā, Pārgaujas novadā, nodošanu Vides aizsardzības un reģionālās attīstības ministrijas valdījumā**

1. Veselības ministrijai nodot Vides aizsardzības un reģionālās attīstības ministrijas valdījumā valsts nekustamo īpašumu "Saulrītu mežs" (nekustamā īpašuma kadastra Nr. 4282 007 0181) – zemes vienību (zemes vienības kadastra apzīmējums 4282  007 0178) 2,25 ha platībā – Straupes pagastā, Pārgaujas novadā, kas ierakstīts zemesgrāmatā uz valsts vārda Veselības ministrijas personā.

2. Vides aizsardzības un reģionālās attīstības ministrijai pārņemt valdījumā no Veselības ministrijas šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Vides aizsardzības un reģionālās attīstības ministrijas personā.

Ministru prezidents A. K. Kariņš

Veselības ministrs D. Pavļuts